Pierre Levasseur

Pjeras Žoržas Alberas Levuazjė (Pierre Georges Albert Levasseur, 1890 m. liepos 16 d. Paryžius – 1941 m. rugpjūčio 2 d., Paryžius) – Prancūzijos orlaivių ir jų komponentų gamintojas. 1910 m. Paryžiuje įkūrė įmonę „Société Pierre Levasseur Aéronautique“, paprastai vadintą įkūrėjo pavarde – „Levasseur“.

Pirmoji įmonės produkcija buvo propeleriai. 1913 m. įmonė pradėjo gaminti kitų konstruktorių sukurtus lėktuvus. Po Pirmojo pasaulinio karo „Levasseur“ pradėjo gaminti savo konstrukcijos lėktuvus – daugiausiai paprastos konstrukcijos biplanus, skirtus Prancūzijos laivyno aviacijai. Iki karo pabaigos įmonė pagamino apie 350 vnt. įvairių modifikacijų įmonės „Morane-Saulnier“ konstrukcijos ir SPAD S.VII modelio lėktuvų, apie 1500 sparnų komplektų BFA gamybos hidroplanams.Levasseur, Fan d’avions, 16 mai 2001

Greta įmonės veikė ir pilotų mokykla, kuriai vadovavo žymus pilotas ir lėktuvų konstruktorius Francua Deno (, 1877–1952), išgarsėjęs tuo, kad sukūrė pirmąją skraidančią valtį.

Vienas žymesnių inžinierių, dirbęs kartu su Levuazje, buvo vienas pirmųjų aerodinamikos specialistų Žoržas Abrialis (, 1898–1970). Kartu jie sukūrė sklandytuvą Levasseur-Abrial A-1.

1922 m. apdovanotas Prancūzijos garbės legiono ordinu.

Įmonės veikla nutrūko vokiečių okupacijos metais, sulig jos įkūrėjo mirtimi.

 Sociéte Pierre Levasseur Aéronautique 
miniatiūra|Atvirutė su Levasseur PL.8 „L’Oiseau blanc“ ir jo pilotais Charles Nungesser ir Francois Coli, 1927 m.
Įmonės sukurti orlaiviai:

 Levasseur-Abrial A-1, 1922 m., sklandytuvas
 Levasseur PL.1, 1922, trivietis pramoginis lėktuvas
 Levasseur PL.2, biplanas, jūrinis torpednešis
 Levasseur PL.4, lėktuvnešio bazavimo žvalgybinis lėktuvas
 Levasseur PL.5, lėktuvnešio bazavimo naikintuvas
 Levasseur PL.6, 1926 m., dvivietis naikintuvas
 Levasseur PL.7, torpednešis
 Levasseur PL.8, specialus modelis, pavadinimu „Mėlynoji paukštė“ (), sukurtas Orteigo prizo varžyboms, kuris 1927 m. dingo be pėdsakų pirmojo bandymo be sustojimo įveikti Atlanto maršrutu iš Paryžiaus į Niujorką metu
 Levasseur PL.10, lėktuvnešio bazavimo žvalgybos lėktuvas
 Levasseur PL.14, XX a. 3 dešimtmetyje sukurtas hidroplanas torpednešis
 Levasseur PL.15, XX a. 4 dešimtmetyje sukurtas hidroplanas torpednešis
 Levasseur PL.200, 1935 m., stebėjimo ir ugnies koregavimo jūrinis lėktuvas
 Levasseur PL.400, 1939 m., artilerijos stebėjimo / ryšių lėktuvas

 Išnašos 

Kategorija:Prancūzijos inžinieriai
Kategorija:Aviacijos konstruktoriai